ציונה קניג-יאיר

ציונה קניג-יאיר (נולדה ב-18 ביולי 1970) היא מנכ"לית משרד התפוצות, במקצועה היא משפטנית. בעבר הייתה סגנית נשיא מכון הרטמן. בשנים 2008–2016 כיהנה כנציבת שוויון ההזדמנויות בעבודה הראשונה.

ביוגרפיה
קניג-יאיר נולדה ב-1970 בברוקלין, ארצות הברית, עלתה לישראל עם משפחתה בשנת 1981, וגדלה ברעננה. היא בוגרת הפקולטה למשפטים באוניברסיטה העברית בירושלים. בראשית דרכה כעורכת דין עבדה במשרד פרטי ובהמשך הייתה פרקליטה פלילית בפרקליטות מחוז תל אביב.

בהמשך שימשה מנהלת המחלקה המשפטית של שדולת הנשים ולימדה בקליניקה משפטית לזכויות נשים במכללת רמת גן.

בעקבות תיקון לחוק שוויון ההזדמנויות בעבודה הוקמה בשנת 2008 במשרד התעשייה, המסחר והתעסוקה נציבות שוויון ההזדמנויות בעבודה, האחראית על אכיפת הוראות החוק, באמצעות תביעות המוגשות בשם עובדים, או בשם הנציבות עצמה, לבתי-הדין לעבודה. קניג-יאיר מונתה לעמוד בראש הנציבות החדשה. היא כיהנה בתפקיד עד ינואר 2016.

ביוני 2021 הודיע שר התפוצות נחמן שי על כוונתו למנות אותה למנכ"לית משרד התפוצות. ב-19 ביולי אושר המינוי.

קניג-יאיר היא בוגרת קרן וקסנר.

חיים אישיים 
קניג-יאיר נשואה לאייל ואם לשלושה. מתגוררת במושב בני דרום.

קישורים חיצוניים 
 
 
 
 רות אגלש, ציונה קניג-יאיר: גברת חירות, בג'רוסלם פוסט (באנגלית)
 
 
 נציבת שוויון הזדמנויות במשרד הכלכלה מסיימת את תפקידה לאחר 8 שנות פעילות, באתר של משרד הכלכלה

הערות שוליים

בוגרי כפר הנוער כפר בתיה
בוגרות האוניברסיטה העברית בירושלים: משפטים
בוגרי האוניברסיטה העברית בירושלים: משפטים
בוגרות תוכנית קרן וקסנר בישראל
ישראליות ילידות ארצות הברית
ישראלים ילידי ארצות הברית
מנכ"לי משרדי ממשלת ישראל
מנכ"ליות משרדי ממשלת ישראל
משפטנים בכירים בוגרי תוכנית קרן וקסנר בישראל
נשות המושב
עולות בשנות ה-1980
עולים בשנות ה-1980
עורכות דין פליליות ישראליות
פקידים במשרדי ממשלת ישראל
פמיניסטיות ישראליות
פמיניסטים ישראלים
עורכי דין פליליים ישראלים
אנשי המושב
ישראליות שנולדו ב-1970
ישראלים שנולדו ב-1970
אמריקאיות שנולדו ב-1970
אמריקאים שנולדו ב-1970